b'\n_START_ARTICLE_\nMestna avtobusna linija \xc5\xa1t. 15 (Ljubljana)\n_START_SECTION_\nZgodovina\n_START_PARAGRAPH_\nAvtobus je po liniji 15 prvi\xc4\x8d zapeljal 3. januarja 2012, in sicer na odseku Stane\xc5\xbei\xc4\x8de - Zgornje Pirni\xc4\x8de.  Prebivalci Stane\xc5\xbei\xc4\x8d, Dvora in Guncelj so si dolga leta prizadevali za avtobusno povezavo s sredi\xc5\xa1\xc4\x8dem mesta. Predvidena je bila sprememba trase nekdanje proge \xc5\xa1t. 15 Bavarski dvor \xe2\x80\x93 Medvode s Celov\xc5\xa1ke ceste skozi omenjena naselja, do katere pa nikoli ni pri\xc5\xa1lo, kljub temu da so bila \xc5\xbee zgrajena nekatera avtobusna postajali\xc5\xa1\xc4\x8da. _NEWLINE_Na drugi strani Save so pa imeli prebivalci Pirni\xc4\x8d in Vikr\xc4\x8d povezavo s sredi\xc5\xa1\xc4\x8dem mesta le s primestno avtobusno progo Ljubljana \xe2\x80\x93 Pirni\xc4\x8de \xe2\x80\x93 Smlednik \xe2\x80\x93 Zapoge, \xc4\x8deprav se je razmi\xc5\xa1ljalo \xc5\xbee tudi o podalj\xc5\xa1anju proge \xc5\xa1t. 8 z Broda do Vikr\xc4\x8d._NEWLINE_Po devetih dneh obratovanja je bil zaradi ve\xc4\x8djega \xc5\xa1tevila potnikov od pri\xc4\x8dakovanega obratovalni \xc4\x8das zjutraj podalj\xc5\xa1an, v \xc4\x8dasu prometnih konic pa je bil na linijo dodan dodatni avtobus, zato se je interval prepolovil._NEWLINE_Linijo 15 so 5. novembra 2012 podalj\xc5\xa1ali iz Zgornjih Pirni\xc4\x8d preko Verij do Medvod, kjer je bilo med nogometnim igri\xc5\xa1\xc4\x8dem in magistralno cesto zgrajeno novo prestopno postajali\xc5\xa1\xc4\x8de. Krajani Pirni\xc4\x8d so tako prvi\xc4\x8d dobili neposredno avtobusno povezavo s svojim ob\xc4\x8dinskim sredi\xc5\xa1\xc4\x8dem. _NEWLINE_26. junija 2013 so spremenili potek trase na Brodu, in sicer so jo z Brodske ceste in ulice Na gmajni preusmerili na Martinovo pot. Ukinjeni sta bili postajali\xc5\xa1\xc4\x8di V Dovje\xc5\xbe in Kurirska. 26. junija 2015 je bil spremenjen potek trase v Spodnjih Pirni\xc4\x8dah med postajali\xc5\xa1\xc4\x8dema Gostilna Kova\xc4\x8d in Sp. Pirni\xc4\x8de. Nasproti ceste proti Zavrhu je bilo uvedeno novo postajali\xc5\xa1\xc4\x8de Zavrh._NEWLINE_1. septembra 2017 je bila linija 15 podalj\xc5\xa1ana iz Medvod do naselja Sora. Tako se je zagotovilo avtobusno povezavo med naselji Sora, Rakovnik, Preska, Va\xc5\xa1e, Gori\xc4\x8dane in Medvodami. Linija bo testno obratovala pol leta.\n_START_SECTION_\nRe\xc5\xbeim obratovanja\n_START_PARAGRAPH_\nLinija obratuje samo ob delavnikih, tj. od ponedeljka do petka med 5.30 in 21.17. Ob sobotah, nedeljah in praznikih avtobus na tej liniji ne vozi.'